**Varhaiskasvatuksen asiakasmaksut 1.8.2018 alkaen**

Kunnallisen varhaiskasvatuksen asiakasmaksut määräytyvät varhaiskasvatuksen asiakasmaksulain (1503/2016) mukaisesti. Varhaiskasvatuksen asiakasmaksut on sidottu indeksiin varhaiskasvatuksen asiakasmaksulain (1503/2016) 16 §:n perusteella. Indeksitarkistukset tehdään kahden vuoden välein.

Päiväkoti- ja perhepäivähoidosta määrätään tuntiperusteinen kuukausimaksu, jonka suu­ruu­teen vaikuttaa perhekoko, tulot ja sovittu hoitotuntien määrä kuukaudessa.

Perhekoko on lapsen vanhemman tai muun huoltajan sekä näiden kanssa yhteistaloudessa avioliitossa tai avioliitonomaisessa olosuhteissa elävän henkilön ja heidän kanssaan asuvien ala­ikäis­ten lasten lukumäärä. Perhekoon muutokset tulee ilmoittaa varhaiskasvatuksen toi­mis­toon.

Kuukausituloina otetaan huomioon veronalaiset ansio- ja pääomatulot sekä verovapaat tu­lot ja lapsen saama elatusapu, -tuki ja eläke. Tuloina ei oteta huomioon lapsilisää, lap­sen kotihoidontukea, asumistukea, vammaistukea, tapaturmavakuutuksen perusteella suo­ri­tet­ta­via sairaanhoito- ja tutkimuskuluja, sotilasavustusta, rintamalisää, opintorahaa, ai­kuis­opin­to­ra­haa, opintotuen asumislisää, opintojen johdosta suoritettavia apurahoja ja mui­ta vastaavia avustuksia, perhehoidon kustannusten korvauksia, eläkkeensaajan hoi­to­tu­kea, kansaneläkelain mukaista lapsikorotusta, toimeentulotukena maksettavaa toi­min­ta­ra­haa ja matkakorvausta. Näiden lisäksi tuloina ei oteta huomioon työnantajan mak­sa­mia päivärahoja ja kilometrikorvauksia siltä osin, kun ne eivät ylitä verohallinnon pää­tök­ses­sä matkakustannusten korvaamisesta mainittuja enimmäismääriä.

Bruttotulojen vähennyksenä otetaan huomioon toiselle perheelle suoritetut elatusavut se­kä kiinteistön luovutuksen yhteydessä määräajaksi tai elinkaudeksi pidätetty rahana suo­ri­tet­ta­va etuus, syytinki.

Varhaiskasvatuksen asiakasmaksu lasketaan prosenttiosuutena perheen bruttotuloista.

Kokoaikaisen varhaiskasvatuksen kuukausimaksu:

|  |  |  |  |
| --- | --- | --- | --- |
| **Perheen ko­ko** | **Tuloraja €/kk** | **Korkein mak­su­pro­sent­ti** | **Korkein maksu, jos brut­to­tu­lot** |
| 2 | 2102 | 10,70 | 4803 €/kk |
| 3 | 2713 | 10,70 | 5414 €/kk |
| 4 | 3080 | 10,70 | 5781 €/kk |
| 5 | 3447 | 10,70 | 6148 €/kk |
| 6 | 3813 | 10,70 | 6514 €/kk |

Jos perheen koko on suurempi kuin kuusi, nostetaan maksun määräämisen pe­rus­tee­na olevaa tulorajaa 142 eurolla kustakin seuraavasta perheen alaikäisestä lapsesta.

Kokopäivähoidosta perittävän maksun enimmäismäärä nuorimmasta ko­ko­päi­vä­hoi­dos­sa olevasta lapsesta on 289 euroa kuukaudessa. Ikäjärjestyksessä seu­raa­vas­ta lapsesta peritään 50 % nuorimman lapsen maksusta eli enintään 145 euroa kuukaudessa. Kustakin seuraavasta lapsesta mak­su on 20 % nuorimman lapsen kokopäivämaksusta. Lasta koskevaa 27 euroa pie­nem­pää maksua ei peritä.

Jos vanhemmat hyväksyvät, niin korkein varhaiskasvatuksen asiakasmaksu voidaan vahvistaa ilman tu­losel­vi­tyk­siä. Korkein maksu vahvistetaan myös, jos tuloselvitykset ovat puutteelliset tai tu­lo­tie­to­ja ei ole toimitettu kahden kuukauden sisällä hoidon alkamisesta. Jos tulotiedot toi­mi­te­taan korkeimman hoitomaksun vahvistamisen jälkeen, maksua tarkistetaan las­ku­tus­kuu­kau­den tai sen kuukauden alusta, jolloin tulotiedot on toimitettu.

Jos päivähoito alkaa tai päättyy kesken kalenterikuukauden, peritään hoitomaksu to­del­lis­ten hoitotuntien mukaan.

Varhaiskasvatuksen asiakasmaksua tarkistetaan toimintavuoden aikana, jos perheen tilanne on muuttunut tai maksu on osoittautunut virheelliseksi. Olennainen muutos perheen tuloissa on 10 % ja muuttuneiden tietojen ilmoitusvelvollisuus on lapsen huoltajilla. Hoitomaksua voidaan pe­riä takautuvasti vuoden ajalta.

Varhaiskasvatuksen asiakasmaksu peritään 11 kuukaudelta, jos lapsen päivähoito on kestänyt toi­min­ta­kau­den 1.8.- 31.7. Jos lapsi on poissa päivähoidosta yli kymmenen päivää kuukaudesta sai­rau­des­ta johtuen, maksua peritään puolet kuukausimaksusta. Jos lapsi on sairauden vuok­si poissa koko kalenterikuukauden, maksua ei peritä. Jos lapsi on poissa päi­vä­hoi­dos­ta muusta syystä kuin sairaudesta johtuen koko kalenterikuukauden, peritään puolet kuu­kau­si­mak­sus­ta.

Kesäajan maksuhyvitys: vanhemmille lähetetään hoitopaikkojen kautta kirjallinen kysely maa­lis-huh­ti­kuus­sa lapsen hoidon tarpeesta. Perheeltä ei peritä maksua niiltä kuukausilta, jol­loin lapsi on yhtäjaksoisesti poissa päivähoidosta kaksi tai kolme kalenterikuukautta ke­sä-elo­kuun välisenä aikana.

Perhepäivähoidon maksuhyvitys: Perhepäivähoitajan poissa ollessa hyvitetään ennalta varatut varhaiskasvatustunnit, jos perhe järjestää lapsensa hoidon itse.

Muu maksuhyvitys: muuta maksuhyvitysmahdollisuutta voidaan tarjota huoltajille henkilöstön koulutuspäivinä, juhlapyhien tai lomajaksojen aikana varhaiskasvatuksen päällikön päätöksellä.

Varhaiskasvatuksessa olevien lasten asiakasmaksut on porrastettu:

|  |  |
| --- | --- |
| **Säännöllinen hoidon tarve** | **Asiakasmaksu kokopäivähoidon maksusta** |
| 165 - 210 h/kk | 100% |
| 126 - 164 h/kk | 90% |
| 85 - 125 h/kk | 80% |
| 69 - 84 h/kk | 60% |
| 0 - 68 h/kk | 40% |

**Esiopetus**

Perusopetuslain mukainen esiopetus on maksutonta. Esiopetukseen osallistuvalla lapsella on van­hem­pien opiskelun tai työn vuoksi oikeus varhaiskasvatukseen tai vaihtoehtoisesti esi­ope­tuk­sen leikkitoimintaan. Esiopetuksen kuljetusoikeuden piirissä olevasta lapsesta ei peritä varhaiskasvatuksen- tai leikkitoiminnanmaksua kuljetuksen odotusajalta. Esiopetuksessa olevien las­ten varhaiskasvatuksesta peritään varhaiskasvatuksen asiakasmaksu. Esiopetuksen leikkitoiminnassa olevien lasten toiminnan maksu on porrastettu suhteessa varhaiskasvatuksen kokopäivähoidon asiakasmaksuun.

Esiopetuksen leikkitoiminnasta perittävät maksut:

|  |  |
| --- | --- |
| **Tuntia/kk** | **Kokopäivähoidon maksusta** |
| 141 – 210 | 100 % |
| 111 – 140 | 90 % |
| 91 – 110 | 75 % |
| 76 – 90 | 60 % |
| 61 – 75 | 50 % |
| 46 – 60 | 40 % |
| 31 – 45 | 30 % |
| 0 – 30 | 20 % |

Tilapäishoidon päivämaksu on kokopäivähoidossa 25 euroa ja osapäivähoidossa 15 eu­roa enintään viiden tunnin hoidosta. Tilapäishoitoa tarjotaan, jos hoitopaikoissa on tilaa.

Jos lapsen varattu tuntimäärä ylittyy, peritään siltä kuukaudelta maksutaulukon mu­kai­nen seuraava korkeampi maksu. Jos lapsi on poissa ennalta sovitun hoitopäivän sai­rau­den tai muun syyn vuoksi, hoitotunteja ei voi käyttää myöhemmin eikä käyttämättömiä hoi­to­tun­te­ja voi kerätä myöhempään ajankohtaan.

Varhaiskasvatuspäätös on voimassa toistaiseksi. Hoitopaikka on irtisanottava kir­jal­li­ses­ti erillisellä lomakkeella. Varhaiskasvatusoikeus kuitenkin päättyy perusopetuksen al­kaes­sa.

Tulorajoja ja enimmäismaksuja tarkistetaan jatkossa kahden vuoden välein ansiotasoindeksin mukaisesti. Varhaiskasvatuksessa käytetään opetustoimen hintaindeksiä.